רוז'ה גימן

רוז'ה שארל לואי גימן (בצרפתית: Roger Charles Louis Guillemin; נולד ב-11 בינואר 1924) הוא רופא ומדען מוח צרפתי. הוא זכה במדליה הלאומית למדעים בשנת 1976, ובפרס נובל לפיזיולוגיה או לרפואה בשנת 1977 יחד עם אנדרו שלי, על תיאור הורמון פפטידי המופק במוח.

קורות חיים

רוז'ה גימן נולד בדיז'ון שבצרפת. הוא למד באוניברסיטת בורגונדי שבצרפת, ובשנת 1949 קיבל תואר דוקטור לרפואה מהפקולטה לרפואה בליון. הוא עבר לקנדה על מנת לעבוד עם הנס סלייה במכון לרפואה ניסויית וכירורגיה באוניברסיטת מונטריאול, שם קיבל תואר דוקטור ב-1953. באותה שנה היגר לארצות הברית כדי להצטרף לסגל בבית הספר לרפואה ביילור שביוסטון. בשנת 1965 קיבל אזרחות אמריקנית. ב-1970 הוא עזר להקים את מכון סאלק בלה הויה שבקליפורניה, שם עבד עד לפרישתו בשנת 1989.

גימן ואנדרו שלי גילו את מבנה ה-TRH וה-GnRH במעבדות שונות. תהליך הגילוי המדעי במעבדתו של גימן נשוא מחקר שנערך על ידי ברונו לאטור וסטיב וולגר, כפי שפורסם במעבדת החיים.

גימן חתם יחד עם זוכי פרס נובל נוספים על עצומה המבקשת משלחת של הוועדה לזכויות הילדים של האו"ם לבקר את גנדן צ'ואקי ניאמה, צעיר טיבטי שנמצא במעצר בית בסין מאז 1995, אשר הוכרז על ידי הדלאי לאמה ה-14, טנזין גיאטסו, כגלגול של הפאנצ'ן לאמה (תואר השני בחשיבותו מבין רשויות הדת בטיבט).

פרסים והוקרות
 האקדמיה הלאומית למדעים (ארצות הברית), 1974
 פרס קרן גרדנר, 1974
 פרס אלברט לסקר למחקר רפואי בסיסי, 1975
 פרס דיקסון לרפואה, 1976
 פרס פסאנו למדעי הרפואה, 1976
 המדליה הלאומית למדעים, 1976
 פרס האקדמיה האמריקאית לאמנויות ולמדעים, 1977
 פרס נובל לפיזיולוגיה או לרפואה, 1977

קישורים חיצוניים

 

זוכי פרס נובל לפיזיולוגיה או לרפואה
זוכי פרס נובל צרפתים
צרפתים חברי האקדמיה הלאומית למדעים של ארצות הברית
אנדוקרינולוגים צרפתים
רופאים צרפתים
זוכי המדליה הלאומית למדעים
צרפתים חברי האקדמיה האמריקאית לאמנויות ולמדעים
קצרמר אישים
מדעני עצב
בוגרי אוניברסיטת ליון
בוגרי אוניברסיטת מונטריאול
צרפתים שנולדו ב-1924
זוכי פרס דיקסון ברפואה
זוכי פרס קרן גיירדנר הבינלאומי
זוכי פרס אלברט לסקר למחקר רפואי בסיסי